b'\n_START_ARTICLE_\nMarijan Jurca\n_START_SECTION_\n\xc5\xbdivljenjepis\n_START_PARAGRAPH_\nJurca je leta 1952 diplomiral na Medicinski fakulteti v Ljubljani, nato 1957 opravil specializacijo in 1974 doktoriral. Strokovno se je izpopolnjeval v Zdru\xc5\xbeenem kraljestvu, na \xc5\xa0vedskem in Finskem. Na MF se je zaposlil 1960, leta 1979 je postal izredni, 1984 pa redni profesor. Od 1982 do 1990 je vodil katedro za maksilofacialno in oralno kirurgijo na MF. V raziskovalnem delu pa se je posvetil raziskavam vzrokov za nastanek zaj\xc4\x8dje ustnice in vol\xc4\x8djega \xc5\xberela (heilognatopalatoshiza). Od leta 1984 do 1988 je bil predsednik Zdru\xc5\xbeenja za plasti\xc4\x8dno in maksilofacialno kirurgijo Jugoslavije. Objavil je ve\xc4\x8d strokovnih in znabstvenih razprav in delo Rak v ustni votlini (1987).'